Christopher Meloni

Christopher Peter Meloni (født 2. april 1961) er en amerikansk skuespiller. Han spilte TV-rollene som kriminalbetjent Elliot Stabler i NBCs juridiske drama Law & Order: Special Victims Unit i de første tolv sesongene, og som innsatt Chris Keller i HBOs fengselsdrama Oz. I juni 2012 kom han tilbake til HBO, i hovedrollen som vampyren Roman i serien True Bloods femte sesong. I 2018 fikk han en rolle i TV-serien Pose.

Tidlig liv 
Meloni ble født i Washington, DC, som det yngste av tre barn (han har en bror og søster) til Cecile (født Chagnon; 1926–2016) og Charles Robert Meloni (1927–2012), en endokrinolog. Hans opphav er fransk-canadisk og sardinsk (fra Italia).

Meloni gikk på St. Stephen's School (nå St. Stephen & St. Agnes School) i Alexandria i Virginia, og spilte quarterback på fotballaget.

Han studerte skuespill ved University of Colorado i Boulder og ble uteksaminert i historie i 1983.

Etter studiene dro Meloni til New York hvor han fortsatte studiene hos Sanford Meisner ved Neighborhood Playhouse School of the Theatre samt Center for Media Arts.

Filmografi 
 1995 12 Monkeys
 1996 Bound
 1999 Runaway Bride
 2004 Harold & Kumar Go to White Castle
 2008 Harold & Kumar Escape from Guantanamo Bay
 2013 Man of Steel
 2013 42
 2014 Sin City: A Dame to Kill For

Priser og nominasjoner

Referanser

Eksterne lenker 

Skuespillere fra USA
Personer fra Washington, D.C.
Personer fra Alexandria i Virginia
Skuespillere innen videospill